

**"Қостанай қаласында орналасқан салық салу объектісі бірлігінен тіркелген жиынтық салығы ставкаларының көлемдерін бекіту туралы" Мәслихаттың 2006 жылғы 5 сәуірдегі N 244 шешіміне өзгеріс енгізу туралы**

***Күшін жойған***

Қостанай облысы Қостанай қаласы мәслихатының 2006 жылғы 12 желтоқсандағы N 321 шешімі. Қостанай облысы Қостанай қаласы әділет басқармасында 2007 жылғы N 9-1-62 тіркелді. Күші жойылды Қостанай облысы Қостанай қаласы Мәслихатының 2009 жылғы 2 ақпандағы № 162 шешімімен

       Ескерту. Күші жойылды Қостанай облысы Қостанай қаласы Мәслихатының 2009 жылғы 2 ақпандағы № 162 шешімімен.

      "Қазақстан Республикасындағы жергілікті мемлекеттік басқару туралы" Заңның 6-бабына, "Салық және бюджетке төленетін басқа да міндетті төлемдер туралы" Қазақстан Республикасы Кодексіне (Салық кодексі) және Қостанай қаласы бойынша салық комитеті ұсынған мәліметтері негізінде, Қостанай қалалық Мәслихаты **ШЕШТІ:**

      1. "Қостанай қаласында орналасқан салық салу объектісі бірлігінен тіркелген жиынтық салығы ставкаларының көлемдерін бекіту туралы" Мәслихаттың 2006 жылғы 5 сәуірдегі N 244 шешіміне (мемлекеттік тіркеу нөмірі 9-1-45, 2006 жылғы 19 мамырдағы N 54 "Қостанай" газеті") мына өзгеріс енгізілсін:

      аталған шешімге қосымша осы шешімнің қосымшасына сәйкес жаңа редакцияда жазылсын.

      2. Осы шешім 2007 жылғы 1 қаңтардан бастап қолданысқа енгізіледі.

*Сессия төрағасы, N 5 сайлау*   
*округі бойынша депутаты*

*Қалалық Мәслихат хатшысы*

*КЕЛІСІЛДІ:*

"Қазақстан Республикасы қаржы   
Министрлігі салық комитетінің   
Қостанай облысының Қостанай   
қаласы бойынша салық комитеті"   
мемлекеттік мекемесінің төрайымы

Мәслихаттың                 
2006 жылғы 12 желтоқсанда   
шешіміне қосымша

**Қостанай қаласында орналасқан салық салу объектісі**   
**бірлігінен тіркелген жиынтық салығы ставкасының**   
**көлемдері**

|  |  |  |
| --- | --- | --- |
|  | Тiркелген жиынтық салық салу объектiсi | Бір жылға айлық есептік көрсеткіштері бойынша бір объектіге тіркелген жиынтық салығының ставкасы |
| 1 | ойын үстелі | 2200 |
| 2 | бір ойыншымен ойын өткізуге арналған, ақшалай ұтысы бар ойын автоматы | 50 |
| 3 | біреуден артық ойыншылардың қатысуымен ойын өткізуге арналған, ақшалай ұтысы бар ойын автоматы (электрондық рулетканы қоспағанда) | 80 |
| 4 | электрондық рулетка | 100 |
| 5 | тотализатор кассасы | 200 |
| 6 | букмекерлік кеңсе кассасы | 200 |
| 7 | бір ойыншымен ойын өткізуге арналған, ақшасыз ұтыс ойын автоматы | 10 |
| 8 | біреуден артық ойыншылардың қатысуымен ойын өткізуге арналған, ақшасыз ұтыс ойын автоматы | 15 |
| 9 | ойын өткізу үшін пайдаланылатын жеке компьютер | 10 |
| 10 | ойын жолы | 500 |
| 11 | карт | 25 |
| 12 | бильярд үстелі | 120 |
| 13 | лото ұйымдастырушы | 80 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК